ଆଓରି-ଭୁବନେଶ୍ବର(୨୫/୦୨) : ଟମୋଟୋ ବିକ୍ରୀ କରିନପାରି କେନ୍ଦୁଝର ଜିଲ୍ଲାର ଚାଷୀମାନେ ବ୍ଲକ ସମ୍ମୁଖରେ ଟମାଟୋ ଢାଳିବା ପ୍ରସଙ୍ଗରେ ରାଜ୍ୟ ସରକାରଙ୍କୁ କଡା ସମାଲୋଚନା କରିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ । କାଳିଆ ପ୍ରଚାର ହୋଡିଂ ସାମ୍ନାରେ ଚାଷୀମାନେ ଟମାଟୋ ଫିଙ୍ଗିବା କୌତୁହଳର ବିଷୟ ବୋଲି ସେ କହିଛନ୍ତି । ଶ୍ରୀ ପ୍ରଧାନ କହିଛନ୍ତି ଦୀର୍ଘ ୧୯ ବର୍ଷର ସ୍ଥାୟୀ ଓ ସ୍ଥିର ସରକାର ଏକ ପ୍ରଚାର ସର୍ବସ୍ୱ ସରକାର ଏହା ଗଣମାଧ୍ୟମରେ ପ୍ରକାଶିତ ଫଟୋଚିତ୍ର ସ୍ଥିତିକୁ ସ୍ପଷ୍ଟ କରୁଛି । ଜାଣିବାକୁ ମିଳିଲା ଗତ ବର୍ଷ ଏହି ଅଂଚଳର ଚାଷୀମାନେ ମଧ୍ୟ ଟମାଟୋର ମୂଲ୍ୟ ନ ମିଳିବାରୁ ରାସ୍ତାରେ ଫିଙ୍ଗି ପ୍ରତିବାଦ କରିଥିଲେ । ଲାଗୁଛି ରାଜ୍ୟ ସରକାର କୁମ୍ଭକର୍ଣ୍ଣ ନିଦ୍ରାରେ ଶୋଇଛନ୍ତି । ୧୯ ବର୍ଷ ବହୁତ ହୋଇଗଲା । ଏବେ ରାଜ୍ୟ ସରକାରକୁ ବଦଳାଇବାର ସମୟ ଆସିଛି ବୋଲି ସେ କହିଛନ୍ତି ।
ଶ୍ରୀ ପ୍ରଧାନ ସାମାଜିକ ଗଣମାଧ୍ୟମରେ ଉଲ୍ଲେଖ କରିଛନ୍ତି ଯେ, କିଛି ଖବର କାଗଜରେ ଚାଷୀମାନେ ନିଜ ଝାଳ ବୁହା ପରିଶ୍ରମରେ ଉତ୍ପାଦନ କରିଥିବା ଟମାଟୋ ରାଜରାସ୍ତାରେ ଢାଳୁଥିବା ଖବର ପଢ଼ିଲି । ମାତ୍ର ଏହି ସୂଚନା ସହ ଯେଉଁ ଫଟୋ ଚିତ୍ର ଖବର କାଗଜରେ ପ୍ରକାଶିତ ହୋଇଛି ତାହା ଆହୁରି କୌତୁହଳ ପ୍ରଦ । କାଳିଆ ଯୋଜନା ସମ୍ବନ୍ଧରେ ରାଜ୍ୟ ସରକାର ବହୁ ତୁମ୍ବି ତୋଫାନ କରୁଛନ୍ତି । କେଉଁଝର ଜିଲ୍ଲାର ତେଲକୋଇ ବ୍ଲକ୍ କାର୍ଯ୍ୟାଳୟ ସାମ୍ନାରେ ଚାଷୀମାନେ ଯେଉଁଠି ପ୍ରଚୁର ମାତ୍ରାରେ ଟମାଟୋ ଢାଳୁଛନ୍ତି ଠିକ୍ ଏହାର ପଛ ପଟେ କାଳିଆ ଯୋଜନାର ପ୍ରଚାର ବ୍ୟାନର ଲାଗିଛି ।
ଶ୍ରୀ ପ୍ରଧାନ ଉଲ୍ଲେଖ କରିଛନ୍ତି ଯେ, ଗତକାଲି ଏକ ସାମ୍ବାଦିକ ସମ୍ମିଳନୀରେ କେନ୍ଦ୍ର ସରକାରଙ୍କର ଅର୍ଥ ବ୍ୟବହାର କରି ଡେରାସର ଖାଦ୍ୟ ପ୍ରକ୍ରିୟାକରଣ ପ୍ରକଳ୍ପକୁ ସମ୍ପୂର୍ଣ୍ଣ କରିବାରେ ରାଜ୍ୟ ସରକାର କାହିଁକି ବାଧକ ହେଉଛନ୍ତି ବୋଲି ପ୍ରଶ୍ନ କରିଥିଲି । କେନ୍ଦ୍ର ଖାଦ୍ୟ ପ୍ରକ୍ରିୟାକରଣ ମନ୍ତ୍ରୀ ଓ ଏହି ବିଭାଗର ସଚିବ ରାଜ୍ୟ ସରକାର ତୁରନ୍ତ ବ୍ୟୟବରାଦ ହୋଇଥିବା ଟଙ୍କା ନେଇ ପ୍ରକଳ୍ପ ସମ୍ପୂର୍ଣ୍ଣ କରିବାକୁ ଅନୁରୋଧର ଚିଠି ମଧ୍ୟ ଏ ସମ୍ବନ୍ଧିତ ପୁସ୍ତିକାରେ ସ୍ଥାନିତ କରି ଗଣମାଧ୍ୟମ ମାଧ୍ୟମରେ ସାର୍ବଜନୀନ କରିଥିଲି । ଖାଦ୍ୟ ପ୍ରକ୍ରିୟାକରଣ ଶିଳ୍ପର ବିକାଶ ହୋଇଥିଲେ ରାଜ୍ୟର ଚାଷାୀମାନେ ସେମାନଙ୍କର କଷ୍ଟ ଅର୍ଜିତ ଅମଳକୁ ପ୍ରତିବାଦ କରି ଫିଙ୍ଗି ଦେବା ବଦଳରେ ଉଚିତ ମୂଲ୍ୟ ପାଇଥାନ୍ତେ ।
ଶ୍ରୀ ପ୍ରଧାନ ଉଲ୍ଲେଖ କରିଛନ୍ତି ୨୦୧୪ ମସିହା ନିର୍ବାଚନ ଇସ୍ତାହାରରେ ଶାସକ ବିଜୁ ଜନତା ଦଳ ରାଜ୍ୟର ସବୁ ବ୍ଲକରେ ଅନ୍ୟୂନ ଗୋଟିଏ ଶୀତଳ ଭଣ୍ଡାର ପାଇଁ ପ୍ରତିଶ୍ରୁତି ଦେଇଥିଲେ । ଶୀତଳ ଭଣ୍ଡାର ତ ହେଲା ନାହିଁ ମାତ୍ର ଯେଉଁ ଓଡ଼ିଆ ଉଦ୍ୟମୀମାନେ ଶୀତଳ ଭଣ୍ଡାର କରିଥଲେ ଏବେ ସେମାନଙ୍କର ଶୀତଳ ଭଣ୍ଡାରଗୁଡ଼ିକୁ ବନ୍ଦ କରି ସରକାରଙ୍କ ପ୍ରତିଶ୍ରୁତି ଅନୁସାରେ ମିଳୁ ନ ଥିବା ସୁବିଧା ଦାବିରେ ଆନ୍ଦୋଳନ କରିଥିଲେ ।
ଶ୍ରୀ ପ୍ରଧାନ ଉଲ୍ଲେଖ କରିଛନ୍ତି ଆଳୁ ମିଶନ, ପିଆଜ ମିଶନର ବଡ଼ ଯୋଜନାର ବଡ଼ ବିଫଳତା ପଛରେ ଶୀତଳ ଭଣ୍ଡାର ଓ ଖାଦ୍ୟ ପ୍ରକ୍ରିୟାକରଣ ଶିଳ୍ପର ଅଭାବ ରାଜ୍ୟ ସରକାର ଜାଣିଛନ୍ତି । ମାତ୍ର ଗୋଟିଏ ସ୍ଥାଣୁ ଅପାରଗ ଓ ଚଷା ଚାଷୀଙ୍କ ପ୍ରତି ସମ୍ବେଦନହୀନ ସରକାରଠାରୁ ଅଧିକ ଅପେକ୍ଷା କରିବା ଅମୂଳକ ।
Save my name, email, and website in this browser for the next time I comment.
N-31/5, Rajpur Extension,
Hargovind Enclave, Chhatarpur,
Aajira Odisha is an active all sorts ground level social services in nationwide from last 3 years. Registered in Delhi but it's wings spread all over the country with state wise full time volunteer. Aajira Odisha started publishing daily news in it's website from all major category from Political to spiritual factors. Our new current website officially launched at Indian Institute of Mass Communication, New Delhi on 21st. April. 2018. Aajira Odisha has been associated with many organization and events as media partner in Delhi NCR.
